KOTA KINABALU: Songulun kusai om tondu toiso-iso dinanda RM7000 toi ko turu tulan tolungku sabap tolu panandasan pasanganu om padagang tubat om komestik mogisuai-suai ponit do Kuut Sesyen.
Jong Soo Min, 41 om Jacqueline Chang, 29, koduo-duo diolo haro produk tuba om komestik mogisuai-suai ponit di amu nokorijistor id iso kadai pongindopuan id Kepayan Perdana Commercial Centre, Penampang, kikiro 2.45 sosodopon tadau ko-22 tulan Kaapat nakatalib.
Montok panandasan koduo, dinawa yolo pasanganu kakamot komestik ih aiso notifikasi miampai komontirian kolidasan id tiyonon, timpu om tadau di miagal.
Koduo-duo diolo dinawa id siriba Kooturan 7(1)(a) om 18A(1) Peraturan-Peraturan Kawalan Dadah om Komestik 1984.
Koduo-duo di natandasan minangakun nakasala. – SayangSabah
min_Latn min_Latn min_Latn zsm_Latn min_Latn